ILM จับตากำไร Q3 โตทะลัก 177% แตะ 155 ล้าน รับเปิดเมืองดันยอดขาย SSSG พุ่ง
ILM จับตากำไร Q3 โตทะลัก 177% แตะ 155 ล้าน รับเปิดเมือง หนุนยอดขาย SSSG สดใส โบรกแนะซื้อชู เป้า 22.40 บาท ชู PER ต่ำเพียง 12 เท่า
ILM จับตากำไร Q3 โตทะลัก 177% แตะ 155 ล้าน รับเปิดเมืองดันยอดขาย SSSG พุ่ง โบรกแนะซื้อเป้า 22.40 บาท ชู PER ต่ำเพียง 12 เท่า
6 ต.ค. 2565

บล.โนมูระ พัฒนสิน ระบุในบทวิเคราะห์วันนี้ (6 ต.ค.65) ว่า บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM แนะนำซื้อเป้าหมาย 22.40 บาท มีมุมมองบวกเล็กน้อยต่อแนวโน้มกำไรสุทธิไตรมาส 3/2565 คาดที่ 155 ล้านบาท โต 177% เทียบช่วงเดียวกันของปีก่อน แต่ลง 5% เทียบไตรมาสก่อนหน้าเพราะหน้าฝน) โดยเทียบช่วงเดียวกันของปีก่อน
โดยกำไรโตก้าวกระโดด หนุนจากฐานต่ำไม่มีล็อกดาวน์เหมือนไตรมาส 3/2564 และภาวะท่องเที่ยวฟื้นตัวดีขึ้น หนุนการเติบโตยอดขายสาขาเดิม (SSSG) จะโต 25% (เทียบไตรมาส 2/2565 โต 4.2%) และอัตรากำไรขั้นต้น (+160bps เทียบช่วงเดียวกันของปีก่อน)
ในขณะที่โมเมนตั้มไตรมาส 4/2565 คาดกำไรโตต่อเนื่อง เทียบช่วงเดียวกันของปีก่อน,เทียบไตรมาสก่อนหน้า ตามไฮซีซั่นของธุรกิจ, อุตสาหกรรมการท่องเที่ยวผสานกับปัจจัยเฉพาะตัว โดยเตรียมกลับมาเปิดสาขาใหม่อีกครั้งในรอบ 3 ปี (ลาดกระบัง) หนุนกำไรปกติทั้งปีมีโอกาสเกิด upside 4-8% จากปัจจุบันที่ 601 ล้านบาท (โต 33% เทียบช่วงเดียวกันของปีก่อน) สวนทางกับด้าน Valuation ที่ราคาหุ้น ILM ยังซื้อขาย PER ปี 2566 เพียง 12 เท่าถูกกว่ารายอื่นมาก (DOHOME, GLOBAL และ HMPRO ซื้อขายที่ 24-26 เท่า) จึงคงแนะนำซื้อลงทุน